**Εργασία 2 – Δέντρα Απόφασης**

Χημική εταιρεία θέλει να κατασκευάσει φορητή συσκευή ανάλυσης νερού, που μέσω χημικών αναλύσεων θα εξάγει διάφορα χαρακτηριστικά από το νερό και θα αποφασίζει αν το νερό είναι πόσιμο. Διαθέτετε στη διάθεση σας 3276 παραδείγματα πόσιμου και μη πόσιμου νερού που μπορείτε να κατεβάσετε εδώ: <https://www.kaggle.com/datasets/adityakadiwal/water-potability>

**Ερωτήματα:**

1. Να φορτώσετε τα δεδομένα σε DataFrame. Στη συνέχεια, να τα περιγράψετε (describe) και να δημιουργήσετε το ιστόγραμμα για κάθε χαρακτηριστικό, καθώς και ραβδόγραμμα για τη μεταβλητή Potability. Να αναφέρετε το πλήθος των ελλιπών τιμών για κάθε χαρακτηριστικό και τα ποσοστά πόσιμου και μη-πόσιμου νερού των παραδειγμάτων. Θεωρείτε ότι η ποιότητα των δεδομένων είναι ικανοποιητική? Αιτιολογείστε.
2. Σύμφωνα με τον Παγκόσμιο Οργανισμό Υγείας (ΠΟΥ), τα προτεινόμενα επίπεδα pH του νερού είναι 6.5 και 8.5. Υπολογίστε τα ποσοστά πόσιμου και μη-πόσιμου νερού των παραδειγμάτων για α) , β) και η) . Σε τι βαθμό επαληθεύεται ο ισχυρισμός αυτός με βάση τον ΜΟ και την Τυπική Απόκλιση?
3. Σύμφωνα με τον ΠΟΥ, τα προτεινόμενα επίπεδα χλωραμίνης είναι έως 4 ppm. Δημιουργήστε διάγραμμα διασποράς (scatter plot) μεταξύ x: pH και y: Chloramine, στο οποίο θα χρωματίσετε τα πόσιμα παραδείγματα με μπλε και τα μη-πόσιμα με κόκκινο. Τι διαπιστώνετε για τη διαχωρισιμότητα των παραδειγμάτων?
4. Δημιουργήστε numpy arrays με κατάλληλα inputs (x) και targets (y), όπου target το potability. Χωρίστε τα δεδομένα σε train-test σε ποσοστό 70-30 αντίστοιχα με 0 seed.
5. Εκπαιδεύστε ταξινομητή Δέντρο Απόφασης (Decision Tree) στο train set και ύστερα μετρήστε την ακρίβεια του (accuracy) στα train, test σετ. Συμβουλευτείτε το documentation: <https://scikit-learn.org/dev/modules/generated/sklearn.tree.DecisionTreeClassifier.html>
6. Επαναλάβετε το ερώτημα 5, δοκιμάζοντας τους παρακάτω συνδυασμούς: criterion (gini, entropy), max-depth (None, 3, 5), min-samples-split (2, 5, 10), min-samples-leaf (1, 2), max-features (None, sqrt), cost-complexity-pruning (0, 0.01). Δημιουργήστε πίνακα ακρίβειας σε train-test για κάθε συνδυασμό με pandas, όπου οι στήλες θα είναι οι τιμές κάθε χαρακτηριστικό, καθώς και train acc, test acc.
7. Επιλέξτε τον συνδυασμό με τη μεγαλύτερη ακρίβεια (acc) στο test όταν max-depth = 3. Στη συνέχεια, εκπαιδεύστε πάλι το δέντρο και απεικονίστε τη δομή του <https://scikit-learn.org/1.5/modules/generated/sklearn.tree.plot_tree.html>. Να περιγράψετε τους κανόνες που εξήγαγε το δέντρο.
8. Επιλέξτε το συνδυασμό με τη μεγαλύτερη ακρίβεια στο test, επανεκπαιδεύστε το δέντρο και δημιουργήστε ραβδόγραμμα με τη σημαντικότητα κάθε χαρακτηριστικού (feature importance) σύμφωνα με το δέντρο αυτό. Αν η συσκευή μπορεί να υποστηρίζει πολλές χημικές αναλύσεις, ποιες είναι οι 5 πιο σημαντικές? Αιτιολογήστε.
9. Εξηγήστε τους λόγους για τους οποίους ένα Τυχαίο Δάσος (Random Forest) ενδεχομένως να πετύχαινε καλύτερη ακρίβεια από το Δέντρο Απόφασης.
10. Επαναλάβετε το ερώτημα 6 χρησιμοποιώντας Random Forest  
     <https://scikit-learn.org/1.5/modules/generated/sklearn.ensemble.RandomForestClassifier.html> . Ορίστε το 0 ως seed. Επιπλέον, στους συνδυασμούς να προστεθεί και το πλήθος των δέντρων (n\_estimators) για 50, 100 και 200 δέντρα.
11. Τι είναι πιο σημαντικό για το μοντέλο, να προβλέπει σωστά το πόσιμο νερό, αλλά χάνοντας ακρίβεια από το μη-πόσιμο νερό ή να προβλέπει σωστά το μη-πόσιμο νερό, χάνοντας ακρίβεια από το πόσιμο? Αιτιολογήστε.

Δηλαδή ένα πόσιμο να το βγάζει μη-πόσιμο (false negative) ή ένα μη πόσιμο να το βγάζει πόσιμο (false positive)

1. Επιλέξτε το συνδυασμό με τη μεγαλύτερη ακρίβεια στο test, επανεκπαιδεύστε το δάσος και δημιουργήστε ραβδόγραμμα με τη σημαντικότητα κάθε χαρακτηριστικού (feature importance) σύμφωνα με το δέντρο αυτό. Αν η συσκευή μπορεί να υποστηρίζει πολλές χημικές αναλύσεις, ποιες είναι οι 5 πιο σημαντικές που θα έπρεπε να εξάγει από το νερό σύμφωνα με το δάσος? Διαφέρουν σε σχέση με το καλύτερο δέντρο (Ερώτηση 8)? Αν ναι, γιατί διαφέρουν. Αιτιολογήστε.
2. Τι είναι νομικά ασφαλέστερο για την εταιρία, η χρήση του καλύτερου δέντρου ή του καλύτερου τυχαίου δάσους? Αιτιολογήστε.

**Οδηγίες**

* Χρησιμοποιείστε την πλατφόρμα Google Colab για την υλοποίηση της Εργασίας.
* Τα plots/πινακάκια να εμφανίζονται επάνω στο Colab. Επίσης, μπορείτε να εισάγετε κελιά για κείμενο και πινακάκια όπως φαίνεται στον παρακάτω σύνδεσμο:
  + https://colab.research.google.com/notebooks/markdown\_guide.ipynb
* Δώστε έμφαση στην παρουσίαση της Εργασίας. Copy-Paste από το ChatGPT θα αγνοείται.
* Στο e-learning θα υποβάλλετε το link της εργασίας σας στο Google Colab.