**Εργασία 4 – Ημι-επιβλεπόμενη Μάθηση & Αξιολόγηση Μοντέλων**

Βιολογικό εργαστήριο θέλει να συνδυάσει τη χημική ανάλυση του κρασιού με την επιμέρους αξιολόγηση της ποιότητας τους. Πιο συγκεκριμένα, θα παίρνει δείγματα κρασιών από τα εργοστάσια (είτε λευκά είτε κόκκινα) και θα υπολογίζει με ένα σκορ από το 0 ως το 10 την ποιότητα τους. Διαθέτετε ένα σύνολο δεδομένων με δείγματα κρασιού που περιλαμβάνουν τα παρακάτω χαρακτηριστικά:

1. **Type**: Τύπος του κρασιού (Λευκό/Κόκκινο)
2. **Fixed Acidity:** Σταθερή οξύτητα
3. **Volatile Acidity:** Πτητική οξύτητα
4. **Critic Acid**: Κιτρικό οξύ
5. **Residual Sugar**: Υπολειπόμενα σάκχαρα
6. **Chlorides**: Χλωρίδια
7. **Free Sulfur Dioxide:** Ελεύθερο διοξείδιο του θείου
8. **Total Sulfur Dioxide:** Συνολικό διοξείδιο του θείου
9. **Density:** Πυκνότητα
10. **pH:** Επίπεδα pH
11. **Sulphates:** Θειικά άλατα
12. **Alcohol:** Ποσότητα αλκοόλης
13. **Quality:** Ποιότητα του κρασιού (Σκορ 0-10).

**Μέρος 1 – Ημι-επιβλεπόμενη Μάθηση**

Δυστυχώς, το εργαστήριο κράτησε τον τύπο του κρασιού μόνο για μερικά δείγματα. Επομένως, σε αυτό το μέρος θα χρησιμοποιήσουμε Ημι-επιβλεπόμενη Μάθηση, ώστε να τα υπολογίσουμε.

**Ερωτήματα**

1. Φορτώστε το σύνολο δεδομένων wine-missing.csv σε ένα DataFrame μέσω της βιβλιοθήκης pandas. Στη συνέχεια, περιγράψτε το κάθε χαρακτηριστικό και δημιουργήστε το αντίστοιχο ιστόγραμμα τους. Για τη μεταβλητή Type, να δημιουργηθεί ραβδόγραμμα για τις τιμές white, red και unknown, όπου unknown είναι άγνωστο αν τα δείγματα κρασιού ήταν λευκά ή κόκκινα.
2. Μετατρέψτε τις τιμές white/red/unknown σε 0/1/2 αντίστοιχα.Έπειτα, δημιουργήστε numpy arrays x (inputs), y (targets), με x να είναι όλες οι μεταβλητές εκτός του type και y το type.
3. Δημιουργήστε 2 διαφορετικά σύνολα δεδομένων 1) (x\_known, y\_known) και 2) x\_unknown. Το 1ο σύνολο δεδομένων περιέχει όλα τα παραδείγματα στα οποία είναι γνωστή η μεταβλητή type (white/red), ενώ στο 2ο είναι όλα τα παραδείγματα που δεν έχουν target.
4. Για το 1ο σύνολο δεδομένων, χρησιμοποιήστε τη συνάρτηση train\_test\_split ώστε να χωρίσετε τα δεδομένα σας σε train-test με ποσοστό 70-30 αντίστοιχα. Θέστε με random\_state=0 και την επιλογή stratify=True, ώστε υπάρχει το ίδιο ποσοστό κάθε κλάσης στα train και test αντίστοιχα.
5. Εκπαιδεύστε έναν ταξινομητή Random Forest με random\_state=0 στο train set και υπολογίστε: ακρίβεια (accuracy), f1-score, precision και recall, στο test set. Ποιά από τις 2 μετρικές είναι περισσότερο αντιπροσωπευτική στο dataset: Accuracy ή F1? Αιτιολογείστε.
6. Επανεκπαιδεύστε το Random Forest με random\_state=0, θέτοντας την παράμετρο class\_weight=’balanced’. Να εξηγήσετε σύμφωνα με το documentation **(ΟΧΙ GPT**) τι κάνει η παράμετρος. Έπειτα, υπολογίστε ξανά τις μετρικές του ερωτήματος 5.
7. Χρησιμοποιήστε τον ταξινομητή του ερωτήματος 6 ώστε να υπολογίσετε τις πιθανότητες που δίνει το μοντέλο για την κλάση κάθε παραδείγματος στο σύνολο x\_unknown  
   (y\_unknown\_proba=model.predict\_proba(x\_unknown)).
8. Δώστε την ετικέτα (y\_unknown\_pred) ‘red’ στα παραδείγματα του συνόλου x\_unknown για τα οποία ισχύει y\_unknown\_proba > 0.7. Παρομοίως, δώστε την ετικέτα ‘white’ στα παραδείγματα του συνόλου για τα οποία ισχύει x\_unknown\_proba < 0.3.
9. Ενώστε τα σύνολα (x\_train, y\_train) του 1ου συνόλου με τα δεδομένα που επισημειώθηκαν με ετικέτες στο Ερώτημα 8. Στη συνέχεια, επανεκπαιδεύστε το Random Forest και υπολογίστε την ακρίβεια στο test set του 1ου συνόλου δεδομένων. Αυξήθηκε ή μειώθηκε η ακρίβεια?

**Μέρος 2 – Αξιολόγηση Μοντέλων**

**Ερωτήματα**

1. Φορτώστε το σύνολο δεδομένων wine-full.csv. Θεωρείτε πως το σκορ (quality) είναι ισορροπημένο (balanced)? Αιτιολογήστε, συμπεριλαμβάνοντας και το αντίστοιχο plot.
2. Συχνά δημιουργείται η ερώτηση: Το κόκκινο η το λευκό κρασί είναι ποιοτικά καλύτερο? Εφαρμόστε κατάλληλη μεθοδολογία και plots, ώστε να αιτιολογήσετε την απάντηση σας.
3. Το γλυκό κρασί έχει μεγαλύτερη ποιότητα από ότι το ξηρό? Αιτιολογήστε την απάντηση σας, λαμβάνοντας υπόψη την ποσότητα υπολειπόμενων σακχάρων.
4. Δημιουργήστε numpy arrays x, y όπου τα inputs είναι όλες οι μεταβλητές εκτός του quality, ενώ y η μεταβλητή quality. Χωρίστε το σύνολο δεδομένων σε train-test με ποσοστά 90-10 αντίστοιχα. Χρησιμοποιήστε random\_state=0.
5. Εκπαιδεύστε έναν DecisionTreeRegressor (random\_state=0) στο training set και υπολογίστε το σφάλμα με τη μετρική **MAE** στο test, καθώς και το Normalized MAE (**NMAE**).
6. Θέλουμε να υπολογίσουμε αν το μοντέλο του ερωτήματος 5 είναι αξιόπιστο. Επαναλάβετε τη διαδικασία 4-5, χρησιμοποιώντας 10 διαφορετικά seed (0-9). Στη συνέχεια, να υπολογίσετε το μέσο όρο και την τυπική απόκλιση για τις μετρικές **MAE, NMAE** και να εξηγήσετε πως αξιοποιούνται στη διατύπωση της απόδοσης του αλγορίθμου.
7. Χωρίστε το σύνολο train set σε train-validation με ποσοστά 80-20% αντίστοιχα, χρησιμοποιώντας (random\_state=0). Θα πρέπει να έχετε 3 σύνολα δεδομένων (train-validation-test) με ποσοστά 70-20-10 του συνολικού dataset. Θέλουμε να κάνουμε fine-tuning (εύρεση υπερπαραμέτρων) ώστε να βελτιωθεί η ακρίβεια του δέντρου (ερώτημα 5). Δοκιμάστε 15 διαφορετικούς συνδυασμούς με παραμέτρους της επιλογής σας, διατηρώντας πάντα το random\_state=0 και υπολογίστε το MAE στο training και στο validation set για κάθε συνδυασμό. Επιλέξτε τις καλύτερες παραμέτρους και για τα 2 set.
8. Ποιό από τα δύο (training ή validation set) είναι τελικά περισσότερο αξιόπιστο για να κάνουμε fine tuning? Υπολογίστε το τελικό ΜΑΕ στο τεστ σετ για κάθε περίπτωση και αιτιολογήστε την απάντηση σας.
9. Δοκιμάστε τη μέθοδο cross-validation για την επιλογή παραμέτρων. Χρησιμοποιήστε το σύνολο δεδομένων train-test του ερωτήματος 4. Αυτή τη φορά όμως, κάντε fine-tuning με τη βοήθεια cross-validation στο σύνολο train. Για διευκόλυνση, μπορείτε να χρησιμοποιήσετε τη συνάρτηση GridSearchCV της sklearn  
   <https://scikit-learn.org/dev/modules/generated/sklearn.model_selection.GridSearchCV.html>. Πιο συγκεκριμένα, αντί να υπάρχει σταθερό validation set, η sklearn θα χωρίσει το train set K φορές σε K διαφορετικά σύνολα train-validation και θα υπολογίσει το μέσο σφάλμα. Χρησιμοποιήστε τη μετρική MAE ως scoring, random\_state=0 και ορίστε cv=10 ώστε να δημιουργηθούν K=10 folds. Μπορείτε να παραλληλοποιήσετε τη διαδικασία ορίζοντας n\_jobs=-1, ώστε να χρησιμοποιήσετε όλους τους πυρήνες του επεξεργαστή.
10. Χρησιμοποιήστε το καλύτερο μοντέλο του ερωτήματος 9 και υπολογίστε τις μετρικές MAE, NMAE στο test set. Ποια από τις μεθοδολογίες που ακολουθήθηκαν (7/9) είναι περισσότερο αξιόπιστη? Σε ποιες περιπτώσεις θα χρησιμοποιούσατε τη μια ή την άλλη; Αιτιολογήστε.
11. Επαναλάβετε την ερώτηση 9, χρησιμοποιώντας πάντα σταθερό max\_depth=5. Εμφανίστε το καλύτερο δέντρο (με τη χρήση της plot tree). Επιπλέον, να αναφέρετε τους κανόνες που δημιουργήθηκαν (π.χ. το κρασί έχει υψηλό σκορ αν περιέχει πολύ ζάχαρη, είναι κόκκινο, κλπ.).
12. Από το δέντρο του ερωτήματος 11, να εμφανίσετε ένα ραβδόγραμμα με τη σημαντικότητα κάθε χαρακτηριστικού. Τελικά, ποια είναι τα 5 πιο σημαντικά χαρακτηριστικά στην ποιότητα πρόβλεψης ενός κρασιού?

**Οδηγίες**

* Στο elearning θα υποβάλλετε το link της εργασίας σας στο Google Colab.
* Σε περίπτωση εύρεσης απάντησης με GPT, ολόκληρη η άσκηση θα μηδενίζεται!